Placuit atque convenit inter domnum Maiolum abbatem atque monachos Cluniensis monasterii, necnon et cuidam viro, nomine Archimaro, ut quasdam terras inter se commutarent. In primis domnus Maiolus et fratres donant in comitatu Matisconensi, in villa Villaro, vineam quæ terminat a mane Sancti Johannis, a medio die Sancti Vincencii, a sero similiter, a cercio Vuarangaudi; et donant in ipsa villa pratum qui terminat a mane Sancti Johannis, a medio die similiter, a sero Dodoni, a cercio similiter; et in ipsa villa unum campum qui habet in longo perticas V, et in lato unam. Infra istas terminaciones vel perticationes, donant prefati abbas et monachi. Econtra donat Archimarus ad locum Cluniacum fratribus ipsius loci quandam vineam que est in comitatu Matisconense, in villa Canevas, que terminat a mane Vuandelfredi terra, a medio die Ermengeri, a sero Sancti Petri, a cercio Sancti Vencencii. Infra istas terminaciones, totum ad integrum donat atque transfundit, et faciat unusquisque de suo scamio quicquid facere voluerit in omnibus. Actum Lordono castro. S. Archimari, qui fieri et firmare rogavit. [S.] Eldini, levita. S. Archimbaldi. S. Odmari. [Data per manum Rotardi, anno XXVIII Lottharii regis.]